### Beslutning

Grethe Lassen med bemærkning, at byrådet i sit møde den 27. maj 2020 har vedtaget Magistratens indstilling i overensstemmelse med erklæring fra Økonomiudvalget af 20. maj 2020.

Sagen blev behandlet sammen med sagerne 3 og 4.

### Resumé

På de skattefinansierede driftsområder har der i 2019 været merudgifter på 26 mio. kr. i forhold til budgettet.

Der er mindreudgifter vedrørende den egentlige drift på 72 mio. kr., som især skyldes en ufinansieret reserve, som ikke er bragt i anvendelse samt lavere udgifter til overførsler og ikke decentraliseret service (primært på børn og unge området og vedrørende danskundervisning). De decentraliserede udgifter under et er meget tæt på budgettet.

Til gengæld er der merudgifter og mindreindtægter vedrørende især Finansielle tilskud (45 mio. kr.), og Generelle tilskud (49 mio. kr.).

På grund af tidsforskydninger har der været mindreindtægter på anlægsområdet på 298 mio. kr.

Samlet set er der tale om en formindskelse af det budgetterede overskud med 324 mio. kr. til et overskud på 316 mio. kr. imod et budgetteret overskud på 640 mio. kr.

På baggrund af det opgjorte regnskabsresultat skønnes det, at regnskab 2019 udviser en mindre engangsforbedring på skønsmæssigt 60 mio. kr.

Forbedringen vedrører primært en engangsgevinst som følge af forskydning i modregningen af P-afgifter, mindre-udgifter vedrørende Børn og Unges ikke-decentraliserede områder og mindreudgifter på de øvrige ikke-decentraliserede områder m.v.

Denne gevinst modsvares for en dels vedkommende af merudgifter, som foreslås bevilget i indstillingen "Diverse forhold med relation til regnskab 2019".

Forbedringen er beskeden i forhold til de meget store udfordringer og usikkerheder som følge af Coronakrisen.

Hertil kommer usikkerhed om en kommende udligningsreform.

[adresse] regnskab for 2019 er uddybende beskrevet i en årsberetning og i et egentligt regnskab. Herudover er regnskabet beskrevet i afsnittet "Økonomiske nøgletal for [adresse]" i Targit.

### Indstilling

På baggrund af bemærkningerne til regnskabsaflæggelsen for 2019 indstilles:

At 1) At Byrådet godkender årsberetningen for 2019 jf. bilag 1.

At 2) At Byrådet godkender, at regnskab 2019 oversendes til revision.

At 3) De i regnskabet konstaterede afvigelser på bevillingskonti godkendes jf. regnskabsoversigten i regnskabets bilag 2.

At 4) De beskrevne budget- og rammeændringer og saldokorrektioner godkendes jf. bilag 3.

At 5) 217 KB-bevillinger og anlægsarbejder, som er afsluttet i løbet af 2019 med et samlet nettoforbrug på 1.159 mio. kr. og en samlet nettobevilling på 1.288 mio. kr. godkendes jf. afsnit 7.4.3 og bilag 4.

At 6) Der som følge af tidsforskydninger af anlægsprojekter og heraf afledt behov for priskorrektioner sker justeringer af de tilknyttede anlægsbevillinger jf. bilag 3.

At 7) Afskrivninger af uerholdelige tilgodehavender på i alt 25 mio. kr. samt kassedifferencer (overskud) på ca. 0,5 mio. kr. godkendes jf. afsnit 7.4.5 og regnskab 2019 (bilag 2).

At 8) Byrådet giver Borgmesterens Afdeling bemyndigelse til frem til ultimo 2020 at give AVA Koncernens selskaber en kommunegaranti. Kommunegarantien omfatter lån, der apportindskydes i forbindelse med stiftelsen af selskaberne i [adresse], lån der efter stiftelsen omlægges samt nye lån, der optages efter stiftelsen af AVA Koncernens selskaber jf. Afsnit 7.4.1.

### Sagens forløb

20-04-2020 Magistraten
Fremsendes til [adresse] med bemærkning, at Magistraten i mødet den 20. april 2020 anbefaler, at byrådet tiltræder Borgmesterens Afdelings indstilling af 15. april 2020.
 29-04-2020 Aarhus Byråd

Fremsendes til Økonomiudvalget til behandling i henhold til beslutning i byrådets møde den 29. april 2020.

Sagen blev behandlet sammen med sagerne 6 og 7.

 20-05-2020 Økonomiudvalget

Sagerne *[adresse] regnskab for 2019,* *Diverse forhold med relation til regnskab 2019 og Afdelingernes planer for anvendelse af opsparing 2019* blev behandlet sammen.

Udvalget kunne enstemmigt tiltræde indstillingerne i overensstemmelse med Magistratens anbefaling med følgende to bemærkninger:

* At 25) Moesgaard Museum salg af [adresse] udgår af indstillingen og sendes i stedet til Magistraten for at få en afklaring på, om der foreligger tidligere deklarationer på ejendommen.
* At Økonomiudvalget i juni 2021 følger op på, hvordan det går med gennemsigtigheden i de konsulentrapporter, der er blevet udarbejdet, siden den nye model blev vedtaget.

Joan Carlsen var forhindret i at deltage i udvalgets behandling af sagen.

 27-05-2020 Aarhus Byråd

Grethe Lassen med bemærkning, at byrådet i sit møde den 27. maj 2020 har vedtaget Magistratens indstilling i overensstemmelse med erklæring fra Økonomiudvalget af 20. maj 2020.

Sagen blev behandlet sammen med sagerne 3 og 4.